ભારતીય મૂળનાં નિક્કી હેલીએ વડા પ્રધાન નરેન્દ્ર મોદી સાથે મુલાકાત કરી હતી. વડા પ્રધાન અને નિક્કી હેલી વચ્ચે આતંકવાદ સહિતના મુદ્દાઓ અંગે ચર્ચા થઈ હતી. મોદી અને હેલી વચ્ચે વેપાર અને અન્ય સહકાર અંગે પણ વાતો થઈ હતી. બન્ને નેતાઓએ વિશ્વાસ વ્યક્ત કર્યો કે બન્ને દેશો વચ્ચેની ભાગીદારી વૈશ્વિક શાંતિ અને સમૃદ્ધિ માટે ફળદાયી નીવડશે તેમ વડા પ્રધાન કાર્યાલયમાંથી જારી કરાયેલા એક નિવેદનમાં જણાવ્યું હતું.